*Poštovani roditelji učenika od 1. do 4. razreda,*

kao što ste već čuli, od ponedjeljka, 11. svibnja 2020. godine, trebalo bi započeti s nastavom koja bi se organizirala samo u iznimnim situacijama odnosno za učenike koji moraju ispunjavati uvjete prema uputama HZJZ.

***Upute su:***

* oba roditelja učenika su zaposlena i nemaju mogućnost drugačijeg zbrinjavanja učenika u vrijeme dok su na poslu
* učenik nema kroničnih bolesti (respiratorne, kardiovaskularne, maligne bolesti, dijabetes, imunodeficijencija, veća tjelesna/motorička oštećenja)
* niti jedan od ukućana s kojima učenik boravi ili osobe s kojima je učenik u svakodnevnom kontaktu, nemaju kroničnih bolesti (respiratorne, kardiovaskularne, maligne bolesti, dijabetes, imunodeficijencija, veća tjelesna/motorička oštećenja)
* niti jedan od ukućana s kojima učenik boravi ili osobe s kojima je učenik u svakodnevnom kontaktu, nisu stariji od 65 godina
* niti jedan od ukućana s kojima učenik boravi ili osobe s kojima je učenik u svakodnevnom kontaktu, nisu u samoizolaciji ili karanteni i nisu u povećanom riziku zaraze virusom COVID-19
* učenik nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade

Ukoliko učenik ispunjava sve gore navedene uvjete i roditelji žele da dolazi na nastavu u školu, **oba roditelja moraju potpisati pisanu izjavu** u kojoj, pod punom materijalnom i krivičnom odgovornošću jamče, da su ispunjeni svi gore navedeni uvjeti kako bi učenik mogao pohađati nastavu te da će se u školi pridržavati svih propisanih epidemioloških mjera koje se odnose na boravak učenika u školi.

Nastava za učenike koji ostaju kod kuće i dalje će se odvijati putem komunikacijskih kanala koje su uspostavile njihove učiteljice, odnosno virtualno.

Ukoliko ne bude učenika koji će pohađati nastavu u školi, nastava će se i dalje, za sve učenike, odvijati samo virtualno.

O svim detaljima organizacije same nastave, mjerama dolaska u školu, boravka u školi, odlaska iz škole, bit ćete obavješteni do kraja tjedna.

**VAŽNO!**

Roditelji čije dijete ispunjava propisane uvjete i koji su se odlučili da njihovo dijete od 11. svibnja pohađa nastavu u školi, **dužni su potpisanu Izjavu predati najkasnije do srijede, 6. svibnja 2020. godine, do 12,00 sati.**

Potpisanu Izjavu moguće je dostaviti na sljedeće načine:

* doći u školu, ispuniti i potpisati Izjavu u vremenu od 9,00 do 14,00 sati
* ispisati i potpisati Izjavu te ju skenirati ili fotografirati i poslati na e-mail škole ured@os-brda-st.skole.hr ili katarina.zelic2@skole.hr

**Samo potpisane Izjave koje su predane u navedenom roku, smatrat će se valjanom prijavom za nastavu u školi od 11. svibnja 2020. godine.**

U privitku se nalaze:

* Upute HZJZ-a
* Preporuke MZO-a
* Izjava za roditelje